alexandrainst/scandi-wiki huggingface dataset:
Virgilijus Alekna

Virgilijus Alekna () er ein diskoskastar og olympisk meister frå Litauen. Alekna har ein personleg rekord på 73,88 meter frå Kaunas i 2000, noko som er det nest lengste diskoskastet i verda nokonsinne. Berre Jürgen Schult frå Aust-Tyskland har kasta lengre.

Karriere 

Alekna har også delteke i kulestøyt, men har utmerkt seg størst innan diskos. Han deltok under sommar-OL 1996 i Atlanta, men kom på 5. plass med eit kast på 65,30. Hans fyrste medalje i ei større internasjonal tevling var under VM i friidrett 1997 i Aten, der han tok sølv bak tyskaren Lars Riedel og framfor tyskaren Jürgen Schult. Alekna tok bronse under EM i friidrett i Budapest året etter. 

Den fyrste olympiske medaljen han tok var under sommar-OL 2000 i Sydney. Her vart Alekna olympisk meister med eit kast på 69,30, framfor Lars Riedel og Frantz Kruger, frå Sør-Afrika. Alekna tok VM-sølv i Edmonton i 2001, EM-sølv i München i 2002 og vart verdsmeister i Paris i 2003. Her kasta han 69,69.

Under sommar-OL 2004 i Aten gjekk Alekna til topps igjen. Her sette han den framleis gjeldande olympiske rekorden med eit kast på 69,89, nesten to meter framfor sølvvinnaren Zoltán Kővágó frå Ungarn. Aleksander Tammert frå Estland tok bronse. Året etter vart Alekna verdsmeister med eit kast på 70,17 framfor estiske Gerd Kanter og tyske Michael Möllenbeck. Under EM i friidrett 2006 vart Alekna igjen europameister framfor estarane Kanter og Tammert.

Virgilijus Alekna tok også medalje under sommar-OL 2008 i Beijing. Her kasta han 67,79 m. og kom på tredjeplass bak Piotr Małachowski frå Polen og gullvinnaren Gerd Kanter. Under sommar-OL 2012 i London enda han på fjerdeplass med eit kast på 67,38 m.

Kjelder 

Denne artikkelen bygger på «Virgilijus Alekna» frå , den 10. august 2012. 
 
 Alekna på Iaaf.org

Litauiske diskoskastarar
Litauiske kulestøytarar
Olympiske meistrar for Litauen
Olympiske bronsemedaljevinnarar for Litauen
Litauiske deltakarar under sommar-OL 1996
Friidrettsutøvarar under sommar-OL 1996
Medaljevinnarar under sommar-OL 2000
Litauiske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Litauiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Litauiske deltakarar under sommar-OL 2008
Friidrettsutøvarar under sommar-OL 2008
Litauiske deltakarar under sommar-OL 2012
Friidrettsutøvarar under sommar-OL 2012
Omdreiingar per minutt

Omdreiingar per minutt (o/min) eller omdreiingar i minuttet er ei eining for rotasjonshastigheit (rotasjonsfrekvens), i staden for «omdreiingar per sekund». Omdreiingar per minutt er ikkje ei SI-eining, men vert mykje nytta for å visa rotasjonshastigheita til mekaniske komponentar. Turtalet til motorar, propellar etc. vert som oftast oppgjeve i o/min. 

Standardiseringsorganisasjonar anbefalar å nytta symbolet r/min, som følgjer generelle prinsipp for eininggsymbol på ein betre måte. Dette følgjer den engelske nemninga revolutions per minute (RPM eller rpm). 

I SI-systemet kan ein oppgje rotasjonshastigheit som ein frekvens eller som ein vinkelhastigheit.

SI-eininga for frekvens er hertz (Hz):

 1 o/min = 1 r/min = 1/60 Hz

Vinkelhastigheit  (ω) blir oppgjeve i radianar (rad) per sekund (s), gjerne skrive s-1.

1  o/min =  s-1

Kjelder 

Måleiningar
Romas Ubartas

Romas Ubartas () er ein tidlegare diskoskastar frå Litauen. Ubartas representerte Sovjetunionen fram til unionsoppløysinga i 1990. Ubartas har ein personleg rekord på 70,06 frå 1988.

Romas Ubartas deltok for Sovjetunionen under sommar-OL 1988 i Seoul. Her tok han sølvmedaljen bak austtyske Jürgen Schult og framfor vesttyske Rolf Danneberg. I sommar-OL 1992 i Barcelona tevla Ubartas for Litauen. Her tok han for fyrste gong olympisk gull framfor Schult og cubanske Roberto Moya.

Ubartas deltok også under sommar-OL 2000 i Sydney, men rauk ut i kvalifiseringa.

Kjelder 
Denne artikkelen bygger på «Romas Ubartas» frå ,  den 10. august 2012.

Fotnotar 

Sovjetiske diskoskastarar
Litauiske diskoskastarar
Olympiske meistrar for Litauen
Deltakarar under sommar-OL 1988
Deltakarar under sommar-OL 1992
Deltakarar under sommar-OL 1996
Kocaelihalvøya

Kocaelihalvøya (tyrkisk Kocaeli Yarımadası) er ei halvøy i Tyrkia. Om lag ein tredjedel av byen Istanbul, den asiatiske sida av byen, ligg på halvøya.

Geografi 

Halvøya ligg nordvest i Anatolia. Ho er 90 km lang og kring 40 km brei. Ho grensar til Svartehavet i nord, Marmarahavet i sør og Bosporossundet i vest. Ei nesten identisk halvøy, Çatalça, ligg på andre sida av Bosporos.

Historie 
I lag med sundet Dardanellane, er passasjen over Bosporos og forbi Kocaelihalvøya hovudvegen mellom Europa og Asia. I antikken var frygarane, bithinarane og galatarane somme av dei. Men, medan frygarane og galatarane flytta til Sentral-Anatolia, vart det bithinarane som kontrollerte området i lang tid. Hannibal, kommandanten frå Kartago, søkte tilflukt i Bithinia og døydde på Kocaelihalvøya  kring 182 fvt. Grava hans kan ligge kring Dilovası eller ved Gebze som begge ligg kring midten av halvøya. Seinare vart halvøya ein del av Romarriket, Austromarriket og Det osmanske riket.

Kjelder

Denne artikkelen bygger på «Kocaeli Peninsula» frå ,  den 10. august 2012. 
 oppgav desse kjeldene:

Marmararegionen
Geografi i Istanbul
Tyrkia
Troas

Troas eller Troad er det historiske namnet på Bigahalvøya (tyrkisk Biga Yarımadası, gresk Τρωάς) nordvest i Anatolia i Tyrkia. Denne regionen er i dag ein del av provinsen Çanakkale i Tyrkia. Området grensar til Dardanellane i nordvest, Egearhavet i vest og er skild frå resten av Anatolia av massivet som dannar fjellet Ida. Troas har to hovudelver, Skamandros (dagens Karamenderes) og Simois, som går saman i det området der ruinane av Troja ligg. Grenikos, Kebren, Simoeis, Rhesos, Rhodios, Heptaporos og Aisepos var sju andre elver i Troas, og namna på elvegudane som oppheld seg i kvar si respektive elv.

Historie 
Regionen som seinare vart kjent som Troas vart kalla Wilusa av hettittane. Denne identifikasjonen vart først fremma av Emil Forrer, men dei fleste forskarar var usamde i dette fram til 1983 då Houwink ten Cate viste at to fragment var frå den same opphavlege leirtavla med kileskrift og i analysen hans av det gjenoppretta breva frå oldtida viste at Wilusa var korrekt plassert i nordvestlege Anatolia. I høve til Trevor Bryce viste dei hettittiske tekstane til mange åtak frå ahhiyawanere, det vil si akajarar, mot Wilusa i løpet av 1200-talet f.Kr., noko som kan ha medført at kong Walmu vart styrta.

Bryce har òg rapportert at dei arkeologiske undersøkinjane som vart gjort av John Bintliff på 1970-talet har vist at eit mektig kongedøme som herska over nordvestlege Anatolia var basert i Troja. 

Kongane av Pergamum (i dag Bergama) avstod seinare området Troas til Den romerske republikken. Romarriket under keisardømet vart området Troas ein del av den romerske provinsen Asia. Under Austromarriket vart det inkludert i thema (bysantinsk provins) av dei egeeiske øyane. Etter at muslimane erobra Bysants vart Troas ein del av Biga sanjak.

I det nye testamentet 
Apostelen Paulus vitja Troas på reisa si i Vesleasia. Han refererte òg til Troas då han bad medarbeidaren sni Timoteus om å dra frå Efesos: "Når du kjem, så ta med deg den kappa eg lét vera att i Troas hos Karpos, og bøkene, framfor alt pergamentrullane.." Det var ei reise på rundt 500 km. Paulus vart fulgt av Lukas.

Kjelder
Denne artikkelen bygger på «Troad» frå ,  den 10. august 2012.  
 

Historiske område i Anatolia
Trojanarane
Stader i gresk mytologi
Stader i Bibelen
Halvøyar i Tyrkia
Düdenfossane

Düdenfossane er ei gruppe fossar i provinsen Antalya i Tyrkia. Fossane, danna av elva Düden (ein av dei store elvane sør i Anatolia), ligg 12 km nordaust for Antalya. Dei endar der vatnet frå Nedre Düdenfossen fell over ei klippe og rett ut i Middelhavet.

Bakgrunnsstoff 
 Antalya og fossane

Fossar i Tyrkia
Turistmål i Antalya
Göksufossen

Göksufossen er ein foss i elva Göksu, ei sideelv til Kızılırmak, nær landsbyen Sizir i nærleiken av Gemerek i provinsen Kayseri i Tyrkia. Det vart reist eit vasskraftverk ved Göksu 25 år sidan for å forsyne byen Kayseri med elektrisitet, før byen vart tilknytt det nasjonale nettverket. 

Sidan elva er regulert er det berre verdt å vitje Göksufossen i periodar etter mykje nedbør.

Kjelder

Denne artikkelen bygger på «Göksu Waterfall» frå ,  den 10. august 2012.  

Fossar i Tyrkia
Provinsen Kayseri
Gürlevikfossane

Gürlevikfossane er ein foss 29 km søraust for Erzincan i Tyrkia. 1950 til 1953 vart det bygd eit vasskraftverk i den nedre delen av elva. I 1964 stod det tredje vasskraftverket klart i elva. Fossen fell utfor eit travertinplatå på ein uordentleg måte.

Kjelder
Denne artikkelen bygger på «Gürlevik Waterfalls» frå ,  den 10. august 2012. 
 oppgav desse kjeldene:

Fossar i Tyrkia
Provinsen Erzincan
Kurşunlufossen

Kurşunlufossen (tyrkisk Kurşunlu Şelalesi) er ein foss 19 km frå Antalya i Tyrkia i enden av ein 7 km sideveg frå vegen nordover frå Antalya til Serik og Alanya. Det er så vidt det er vatn i fossen på sommarstid. 

Fossen er ein av sideelvane til Aksuelva og ligg midt i ein furuskog.

Kjelder

Denne artikkelen bygger på «Kurşunlu Waterfall Nature Park» frå ,  den 10. august 2012.

Bakgrunnsstoff
Antalya andfossane

Fossar i Tyrkia
Turistmål i Antalya
Naturreservat i Tyrkia
Provinsen Antalya
Manavgatfossen

Manavgatfossen er ein foss i Manavgat Nehri nær byen Side, 3 km nord for Manavgat i Tyrkia. Fossen er vid, men låg, og er best synleg frå høgda.

Oymapinardammen ligg 12 km nord for elva.

Fossen var avbilda på baksida av den tyrkisk 5 lire-setel frå 1968 til 1993.

Bakgrunnsstoff

Manavgat og Side
Bilete av Manavgatfossen

Kjelder
Denne artikkelen bygger på «Manavgat Waterfall» frå ,  den 10. august 2012. 
 oppgav desse kjeldene:

Fossar i Tyrkia
Turistmål i Antalya
Provinsen Antalya
Tarsusfossen

Tarsusfossen er ein foss i dei nordlege stroka av byen Tarsus, ikkje langt frå motorveten O-51 sør i Tyrkia.

Etter bygginga av Berdandammen har vatnet frå Tarsuselva vorte fordelt i vatningskanalar, slik at fossen no berre er mogeleg å sjå i periodar etter kraftig regn. 

Fossar i Tyrkia
Turistmål i provinsen Mersin
Tortumfossen

Tortumfossen er ein av dei mest kjende naturattraksjonane i Tyrkia og ligg ved Tortumsjøen i distriktet Tortum, 100 km nord for Erzurum i Aust-Anatolia.

Innsjøen er 8 km lang og 1 km brei og vart danna av eit stort jordras som blokkerte dalen som Tortumelva renn gjennom. Samstundes danna raset utløpet til elva, som her dannar fossefallet med ei høgd på 48 meter. Såret i fjellsida Kemerlidağ etter raset er framleis godt synleg. 

Tortumfossen var den største fossen i Tyrkia, men etter Tortumdammen og eit vasskraftverk vart bygd i 1960. Fossen får no berre vatn frå overflodsvatnet og eksisterer berre i periodar med mykje nedbør eller under snøsmeltinga i mai og juni.

Kjelder
Denne artikkelen bygger på «Tortum Waterfall» frå ,  den 10. august 2012. 
 oppgav desse kjeldene:

Bakgrunnsstoff
www.baliklikoyu.com 

Fossar i Tyrkia
Provinsen Erzurum
Turistmål i provinsen Erzurum
Elvar i Tyrkia

Elvar i Tyrkia kan delast inn i fleire grupper etter kva for straumretning dei har.

Munnar ut i Svartehavet

Europa

Mutludere  (òg kalla Rezovo) renn frå Tyrkia og inn i Bulgaria.  112 km.
Veleka renn inn i Bulgaria og så ut i Svartehavet. 147 km (25 km i Tyrkia)

Anatolia

Kızılırmak 'Den raude elva' er den lengste elva i Tyrkia, òg kjend som Halys.  1350 km
Delice Irmağı - sideelv
Devrez-elva - sideelv
Gökırmak - sideelv (òg kalla Amnias i antikken)

Sakarya er den tredje lengste elva i Tyrkia, òg kalla Sangarius.  824 km
Seydisuyu
Porsuk Çayı
Ankaraelva

Yeşilırmak  'Grønelva' (i antikken Iris).  418 km
Çekerek-elva (i antikken Scylax) er ei sideelv
Kelkit-elva (i antikken Lycus (ei av fleire)) er ei sideelv

Yağlıdere
Kılıçlar-elva
Tohumluk-elva
Üçköprü er ikkje i røynda ei elv, men staden der Kılıçlar og Tohumluk møter kvarandre. 

Aksu Deresi i provinsen Giresun
Batlama-elva i Giresun
Bartın-elva (i antikken Parthenius)
Çoruh-elva (i antikken Acampsis)
Gelevara Deresi
Kara Dere (i antikken Hyssus eller Hyssos)
Machakhlistskal(i)
Terme-elva (i antikken Thermōdōn)
Yenice eller Filyos-elva

Munnar ut i Marmarahavet
Biga Çayı, i antikken Granicus
Mustafakemalpaşi Çayı, i antikken Ryhndacus
Simav Çayı eller Susurluk Çayı, i antikken Makestos

Munnar ut i Egearhavet

Europa

Meriç (Maritsa eller Evros) ligg i den europeiske delen av Tyrkia og spring ut i Bulgaria. Ho er 480 km lang.
Tunca er ei 350 km sideelv i Bulgaria
Ergene er ei sideelv i Tyrkia.

Anatolia

Bakırçay (i antikken Caicus eller Astraeus)
Büyük Menderes (i antikken Maeander eller Meander). 548 km
Lycus i Frygia
Cadmus-elva
Cayster-elva eller Küçük Menderes.  114 km
Gediz-elva (i antikken Hermus). 401 km
Pactolus (òg kalla Sart Çayı)
Karamenderes-elva (i antikken Scamander)

Munnar ut i Middelhavet

Aksu (i antikken Kestros)
Manavgat-elva
Dim-elva 
Köprüçay-elva (i antikken Eurymedon)
Göksu. 260 km
Limonlu Çayı (òg kalla Lamos (Cilicia))
Müftü-elva
Tarsus-elva (òg kalla Berdan; i antikken Cydnus)
Seyhan-elva (i antikken Sarus)
Zamantı-elva
Ceyhan-elva (i antikken Pyramus eller Leucosyrus). 509 km
Payas-elva
Deli Çay-elva
Asi-elva (i antikken Orontes)
Afrin-elva
Karasu

Munnar ut i Persiabukta

Eufrat
Khabur
Jaghjagh
Balikh
Sajur
Karasu
Murat Su
Tigris
Store Zab  (på tyrkisk Büyükzap Suyu)
Khabur ved Tigris
Botan (Uluçay)
Batman-elva
Hezil Suyu

Munnar ut i Kaspihavet

Kura
Aras
Arpaçay  (òg kalla Akhurian) er ei sideelv til Aras. Ho har kjelde i Armenia og dannar delar av grensa mellom Armenia og Tyrkia før ho munnar ut i Aras.

Antikken

Aegospotami
Asopus
Çapraz Çayı / Susurluk Çayı (antikken Macestus)
Hyllus (river)
Lycus i Bithynia
Lycus i Kilikia
Lycus i Lydia
Meles
Mezetli Su (antikken Liparis)
Pinarus-elva
CD-spelar

CD-spelar er eit apparat for avspeling av CD-plater. CD-formatet var det fyrste distribusjonsmediet for musikk som fekk praktisk tyding. Spelarane inneheldt mykje ny teknologi, både innan optiske lagringsmedia, digital signalhandsaming og mikroelektronikk. Dei var utvikla av Philips og Sony og kom på marknaden i 1982. Utover 1980-talet tok CD-plater over som det leiande formatet for distribusjon av musikk. 

Lydavspelarar
Forbrukarelektronikk
Abdullah al-Saud

Abdullah bin Mutaib bin Abdullah bin Abdulaziz Al Saud () er ein saudiarabisk prins og ryttar. Han er son av Mutaib og Jawahir al-Saud.

Al-Saud har delteke i mellom anna sommar-OL i 2008 og 2012 for Saudi-Arabia. Det saudiarabiske sprangridingslaget, der prinsen var med, vann bronse i 2012.

Kjelder
Denne artikkelen bygger på «Abdullah bin Mutaib» frå ,  den 10. august 2012.  
 

Fotnotar

Saudiarabiske prinsar
Saudiarabiske ryttarar
Saudiarabiske deltakarar under sommar-OL 2008
Saudiarabiske deltakarar under sommar-OL 2012
Bronsemedaljevinnarar under sommar-OL 2012
Kongelege OL-deltakarar
Olympiske bronsemedaljevinnarar for Saudi-Arabia
Ryttarar under sommar-OL 2008
Ryttarar under sommar-OL 2012
Kızılırmak

Kızılırmak (tyrkisk Kızılırmak, Raudelva), òg kalla Halys (gammalgresk Ἅλυς), er den lengste elva i Tyrkia av elvane som berre renn innfor dei tyrkiske landegrensene. Elva er utbygd for vasskraft og vert ikkje nytta til skipsfart.

Geografi 

Kızılırmak har ei lengd på 1150 kilometer. Ho spring ut i Aust-Anatolia og renn først vestover og sørvestover, før ho dannar ein vid boge, Halyssvingen, der ho snur nordvestover. Ho renn her nordaust for Tuzsjøen, så mot nord og nordaust, der ho mottar den store sideelva si Delice Irmağı (i antikken kalla Kappadox). Ho svingar seg nordvestover til ho renn saman med Devrez-elva og så mot nordaust der ho mottar Gökırmak før ho munnar ut i Svartehavet. Av demningar i elva finn ein Boyabat, Altınkaya og Derbent.

Historie
Hittitane kalla ho Maraššantiya. Ho dannar vestgrensa for Hatti, kjernelandet i Hittittriket. I antikken var ho grensa mellom Vesleasia og resten av Asia, samt grensa mellom Pontos og Paflagonia. Som åstad for slaget ved Halys eller solformørkingsslaget den 28. mai 585 fvt., ho var grensa mellom Lydia i vest og Mediariket i aust fram til Kroesos av Lydia kryssa ho for å angripe Kyros den store i 547 fvt. Han vart slått og Persia ekspanderte til Egearhavet.

Jordbruk
Vatnet frå elva vert nytta til å dyrke ris.

Kjelder
Denne artikkelen bygger på «Kızılırmak River» frå ,  den 10. august 2012.

Bakgrunnsstoff
Livius.org: Halys - bilete
"Where East meets West" project

Elvar i Tyrkia
Delice Irmağı

Delice Irmağı (tyrkisk Delice Irmağı), var kanskje  Kappadox (gammalgresk Καππάδοξ) i antikken, er den store elva Kappadokia i Anatolia i Tyrkia. Ho munnar ut i Kızılırmak (Halys), som igjen munnuar i Svartehavet.

Kjelder
Denne artikkelen bygger på «Delice River» frå ,  den 10. august 2012.  
 

Elvar i Tyrkia
Gökırmak

Gök eller Gökırmak (i antikken Amnias) er ei sideelv of Kızılırmak i Tyrkia. Ho spring ut i provinsen Kastamonu.

Kjelder
Denne artikkelen bygger på «Gök River» frå ,  den 10. august 2012.  
 

Elvar i Tyrkia
Sakarya

Sakarya (tyrkisk Sakarya Irmağı) er ei elv i Tyrkia. Ho er den tredje lengste elva som renn innanfor grensene til Tyrkia og ligg i området som i antikken vart kalla Frygia.

Kjelda til elva er Bayat Yaylası (Bayatplatået) som ligg nordaust for Afyon. Ho tar imot sideelva Porsuk Çayı nær byen Polatlı, og renn over Adapazarıslettene før dei nådde Svartehavet. Sakarya var ein gong kryssa av Sangariusbrua, bygd av den austromerske keisaren Justinian I (regjerte 527-565).

I mellomalderen var Sakaryadalen heimstaden til Söğüt-folket, som kom til å grunnleggje Det osmanske riket.

Kjelder
Denne artikkelen bygger på «Sakarya River» frå ,  den 10. august 2012.

Bakgrunnsstoff

Elvar i Tyrkia
Seydisuyu

Seydisuyu (òg skrive Seydi Suyu) er ei elv i provinsen Eskişehir i Tyrkia. Ho er ei sideelv til Sakarya. Çatıörendammen er bygd over Seydisuyu. Elva renn gjennom Doğançayır.

Kjelder

Denne artikkelen bygger på «Seydisuyu» frå ,  den 10. august 2012.  

Elvar i Tyrkia
Porsuk Çayı

Porsuk Çayı, òg kalla Kocasu-Porsuk Çayı (tyrkisk Porsuk Çayı, Kocasu-Porsuk Çayı) er ei elv i Tyrkia med ei lengd på 448 km. Byen Eskişehir ligg ved breidda av elva. Elva er demd opp av Porsuk I-dammen og Porsuk II-dammen og dannar store reservoar.

Kjelder 
Denne artikkelen bygger på «Porsuk Çayı» frå , den 10. august 2012. 
 

Elvar i Tyrkia
Ankaraelva

Ankaraelva (tyrkisk Ankara Çayı) er ei lita elv som renn gjennom byen Ankara i Tyrkia. Elva er ei sideelv til Sakarya og er 140 km lang. Sidan ho i lang tid har vore utsett for kloakk og forureining frå industri vert ho ikkje rekna som ei god elv for kunstig vatning, sjølv om framleis vert nytta til dette føremålet lenger ned i elva og har ført til utbrot av kolera og andre sjukdommar i byen. På varme dagar gjer lukta av kloakk frå elva denne miljøkatastrofen meir tydeleg. Verdsbanken har finanisert prosjekt for å reinse elva. 

Elva deler Ankara nesten i to delar og renn gjennom mange bydelar og søppeldynga i byen. Det er bygd mange bruer over elva i byen og somme stader er ho heilt tildekt og renn i røyr.

Historie
Byen vart grunnlagd i steinalderen, truleg på grunn av elva. Hittittane slo seg ned i Ankara 4000 år sidan ved breidda av elva. Aleksander den store erobra byen i 334 fvt. og oppretta eit viktig handelssenter ved elva. Den romerske keisaren Augustus innlemma byen i Romarriket og opprettheldt handelen på elva. Byen vart seinare ein del av Austromarriket, men vart tapt til tyrkarane i 1073. Timur Lenk kjempa mot den osmanske sultanen Bayezid I nær elva i slaget ved Ankara. Under dette slaget leidde Timur Lenk alt vatnet frå ei av sideelvane til Ankaraelva, slik at armeen til Bayezid lenger ned i elva ikkje fekk vatn, og han vann slik slaget.

Kjelder

Denne artikkelen bygger på «Ankara River» frå ,  den 11. august 2012. 
 oppgav desse kjeldene:

Elvar i Tyrkia
Ankara
Yeşilırmak

Yeşilırmak (tyrkisk for Grønlelva; i antikken gammalgresk Ίρις, Iris) er ei elv nord i Tyrkia. Frå kjelda nordaust for Sivas, renn ho forbi Tokat og Amasya, og nådd Svartehavet ved Samsun etter 418 km. 

Av sideelvane hennar finn ein Çekerek-elva (i antikken Skylax) og Kelkit Irmağı (i antikken Lykos).

Strabon sin Geografika skildrar at elva renn gjennom Komana Pontika, Dazimonitissletta (Kaşova) og Gaziura før ho tok imot Skylax og så rann gjennom Amaseia (Amasya) før ho nådde dalen Phanaroea.

Kjelder
Denne artikkelen bygger på «Yeşilırmak River» frå ,  den 11. august 2012. 
 oppgav desse kjeldene:

Elvar i Tyrkia
Svartehavsregionen
Provinsen Sivas
Provinsen Tokat
Provinsen Amasya
Provinsen Samsun
Çekerek-elva

Çekerek-elva (i antikken Skylax) er ei sideelv til Yeşilırmak.

Kjelder
Denne artikkelen bygger på «Çekerek River» frå ,  den 11. august 2012. 
 oppgav desse kjeldene:

Elvar i Tyrkia
Blindelag

Blindelag var lokale frivillige lag  i Noreg som arbeidde for blindesaka. Mange av dei var skipa på 1950-talet. 
Aktiviteten i desse laga vart mindre og mindre utover 1970-talet og fram til tusenårsskiftet ettersom det var dårleg med nyrekruttering av medlemmer og dei som opphavleg skipa laget vart eldre og eldre og etterkvart døydde.

Aktiviten var ofte innsamling av pengar til blindesaka gjennom lotteri, sal av handlaga produkt. Møta var ofte organiserte ved at medlemma møttest hos kvarandre. Dette gjekk ofte på rundgang og kunne vere i for av syklubb eller syforeining.

Ein del arkivmateriale for somme lag er å finne i private og offentlege arkiv.

Lokale blindelag
 Alstahaug blindelag
 Jakobsbakken blindelag / Bursi blindelag, Sulitjelma
 Tasta Blindelag, Stavanger
 Blindelaget Solstrålen, Måndalen i Romsdal
 Vardø blindelag

Referansar

Blindskap
Norske lag
Blindelaget Solstrålen

Blindelaget Solstrålen var eit blindelag i Måndalen i Romsdal i Rauma kommune. Det var truleg skipa tidleg på 1950-talet og var eit av fleire frivillige lag i bygda med formål å støtte ulike nasjonale saker og organisasjonar.
Laget var eit av dei få som ikkje hadde religiøs tilknyting eller formål.

Laget samla inn pengar til blindesaka gjennom lotteri. Møta gjekk på rundgang mellom medlemmene og dei møttest ein gong i månaden. Som i dei fleste andre blindelag vart aktiviteten mindre og mindre utover 1970-talet. Det var dårleg med nyrekruttering og dei som hadde vore aktive døydde etterkvart ut. Det er ikkje kjent om møteaktivitet etter år 2000. Den siste gjenlevande medlemmen døydde i 2012.

Eit av særdraga ved laget var at dei hadde interne utloddingar på møta der vinnarane alltid var ungane i den heimen der møtet var.

Rauma kommune
Måndalen idrettslag

Måndalen Idrettslag (skipa 18. januar 1922) er eit idrettslag i Måndalen i Rauma kommune, Møre og Romsdal. Laget har grupper som driv fotball, tennis, klatring, friidrett og skiidrett.

Anlegg
Laget bygde i 2009 Måndalshallen som er ein idrettshall med kunstgras. I 2011 vart idrettsbanen oppgradert med fast dekke. Banen har 8 løpebanar og kan arrangere nasjonale friidrettsstemne.
Banen har òg ny grasmatte der laget spelar sine heimekampar. I tillegg har laget eiga lysløype og tennisbanar. Alle anlegg ligg på idrettsplassen ved Vemora ved enden av Volladalen.

Fotball
Måndalen idrettslag har ei aktiv fotballgruppe. Herrelaget spelte i 3. divisjon i sesongane 2007-2009. I 2010 var laget i 4. divisjon.

A-laget i fotball speler i 2012 i 5. divisjon.

Kjende utøvarar
 Per Magne Misund, fotball

Bakgrunnsstoff
 Heimeside 

Idrettslag i Møre og Romsdal
Skipingar i 1922
Fotballag i Møre og Romsdal
Rauma kommune
Northern Star

Northern Star er det fyrste albumet av Groove Armada, gjeve ut 9. mars 1998.

Sporlista
Dr Eiff – 5:49
Capt. Sensual (Remix) – 5:21
Entrance to Zanzibar – 5:59
At the River – 6:33 
Dirty Listening – 5:24
M 2 Many – 6:14
Dan Solo – 7:33
Pressure Breakdown – 6:12
What Have We Become? – 5:51
Jeanneret's Groove – 6:59
Pillar 13 – 4:49
Bonus Stitch 1 & 2 – 2:08 
Black Sheep – 5:05
Wholemeal – 5:22

Kjelde
 www.allmusic.com: Groove Armada Northern Star review

Groove Armada
Musikkalbum frå 1998